31995R2993
L 312/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2993/95 НА КОМИСИЯТА
от 19 декември 1995 година
за изменение на Регламент (ЕО) № 1518/95 относно определяне на подробни правила за прилагането на Регламенти (ЕИО) № 1418/76 и (ЕИО) № 1766/92 на Съвета по отношение на режима за внос и износ на преработени продукти от зърнени култури и ориз и за измение на Регламент (ЕО) № 1162/95 относно определяне на специални подробни правила за прилагането на режима на вносни и износни лицензии в сектора на зърнените култури и ориза
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1766/92 на Съвета от 30 юни 1992 г. относно общата организация на пазара на зърнени култури (1), последно изменен с Регламент (ЕО) № 1863/95 (2), и по-специално членове 11, 13 и 16 от него,
като има предвид, че Регламент (ЕО) № 1518/95 на Комисията (3) определя подробни правила за прилагането на Регламент (ЕИО) № 1418/76 на Съвета (4), последно изменен с Регламент (ЕО) № 1530/95 (5), и на Регламент (ЕИО) № 1766/92 на Съвета по отношение на режима за внос и износ на продукти, преработени съответно от ориз и зърнени култури;
като има предвид, че Регламент (ЕО) № 2448/95 на Комисията (6) изменя, считано от 1 януари 1996 г., Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и относно Общата митническа тарифа (7) по отношение на някои зърнени продукти под код по КН 1104;
като има предвид, че Регламент (ЕО) № 1518/95 трябва да се измени, за да вземат под внимание тези изменения, считано от 1 януари 1996 г.;
като има предвид, че мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 1518/95 се изменя, както следва:
1.
Продуктовият код „1104 22 10 100“ се заменя с продуктовия код „1104 22 20 100“.
2.
Продуктовият код „1104 22 99 100“ и съврзаните с него данни се заличават.
Член 2
Настоящият регламент влиза в сила на 1 януари 1996 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 декември 1995 година.